25.05 HRVATSKI JEZIK

Zadatak: Pročitaj Pismo jagodi i odgovori na pitanja. Prepiši u bilježnicu

Pisanje – pismo

**Pismo jagodi**

Jednoga se toploga jutra jagoda dobro zacrvenjela kad je od poštara puža preporučeno pismo dobila, i u pismu, lijepo je pisano svako slovo, a što je pisalo pročitajte ovo:

- Draga Jagodice!

Od ranog proljeća

gledam u tvoje lijepo lice.

Svakog te dana promatram

kako zriješ,

premda svoje milo lice

među lišćem kriješ.

O kako si lijepa!

mirisna, blistava!

Posve za tobom

glavu sam izgubio.

Rado bih te

rado poljubio,

možda se tobom oženio

i zauvijek u srce spremio!

A opet,

rado bih te malo kljucnuo,

žvaknuo,

s tobom se osladio,

u tebi uživao

i što bih još na kraju kazao,

najrađe bih te eto,

cijelu smazao!

U grmu do tvoga,

čeka tvoj odgovor zaljubljeni Sivko.

Šaljem ti pozdrave,

 Tvoj vrabac Živko!

Tko su likovi u pjesmi?

Što je jagodu navelo da se zacrveni?

Što je saznala iz sadržaja pisma?

Prepiši u bilježnicu:

Svako se pismo sastoji od 5 dijelova: oslovljavanja, uvodnog dijela, sadržaja, završetka te pozdrava i potpisa.

Pismo se piše uredno, čitljivo i razumljivo.

OSLOVLJAVANJE: Draga jagodice!

UVODNI DIO: Od ranog proljeća

 gledam u tvoj lijepo lice…

SADRŽAJ (GLAVNI DIO): O kako si lijepa!

 Mirisna, blistava!...

ZAVRŠETAK: U grmu do tvoga,

 čeka tvoj odgovor zaljubljeni Sivko.

POZDRAVLJANJE I POTPIS: Šaljem ti pozdrave,

 tvoj vrabac Živko!